C 188/38
RO
Jurnalul Oficial al Uniunii Europene
30.5.2023
15.
atrage atenția că, în 2019, înainte de pandemie, 42 de orașe din UE aveau peste un milion de înnoptări, Paris, Barcelona, Lisabona și Roma înregistrând fiecare peste 10 milioane de înnoptări; turismul urban sau cel din orașele artistice este cel care a fost cel mai grav afectat de COVID-19 între 2020 și 2021, alături de turismul către destinații turistice de vacanță de tip „soare și mare”;
16. apreciază că interesul călătorilor s-a îndreptat către orașele mai mici și comunitățile rurale și își exprimă satisfacția că vizitatorii aleg din ce în ce mai mult să iasă din rutele turistice „tradiționale”; în acest sens, sprijină ferm obiectivul Strategiei UE pentru o mobilitate inteligentă (3) de a dubla traficul feroviar de mare viteză în întreaga Europă; este convins că modelele de călătorie moderne și sustenabile vor consolida și mai mult turismul rural;
17. subliniază că, deși UE se prezintă ca prima destinație turistică din lume, redresarea turismului UE în ultimii doi ani a avut loc în principal datorită turismului intern și intraeuropean; pentru a-i sprijini în continuare pe cetățenii europeni care călătoresc în UE, CoR solicită un efort reînnoit de restabilire a legăturilor feroviare transfrontaliere existente (149 din cele 265 fiind conexiuni neoperaționale (4), Această restabilire va promova transportul cu emisii zero, va revitaliza rețeaua feroviară a UE și o va adapta la provocările secolului XXI, fructificând la maximum tehnologiile feroviare de ultimă generație.
Impactul asupra sectorului locuințelor 18. recunoaște că în special marile orașe europene se confruntă cu o cerere tot mai mare de locuințe la prețuri accesibile, pentru a-i primi pe cetățenii care doresc să studieze, să lucreze și să trăiască în aceste orașe.
Asigurarea unor locuințe la prețuri accesibile este o chestiune de interes public, pe care autoritățile locale trebuie să o gestioneze prin găsirea celor mai bune soluții posibile, pentru a nu le pune piedici celor interesați să găzduiască turiști;
19. subliniază că închirierile pe termen scurt combină două piețe distincte, piața locuințelor și piața turismului; prin urmare, stimulentele financiare sau fiscale pentru renovarea clădirilor pot facilita trecerea locuințelor de la cazarea rezidențială la cea turistică, cu posibilitatea de a le exploata din punct de vedere comercial în detrimentul rezidenților, al studenților și al lucrătorilor;
20. fiecare autoritate competentă ar trebui să hotărască dacă închirierea de locuințe pe termen scurt ar putea fi posibilă în clădirile cu locuințe sociale;
21. subliniază că, în domeniile în care există o activitate intensă a platformelor online, impactul asupra pieței imobiliare este considerabil (5); acest lucru duce la o creștere a chiriilor și a prețurilor proprietăților, ceea ce determină o reducere a disponibilității parcului imobiliar pentru populația locală.
22. subliniază că, deși se acordă oportunități pentru platforme, este esențial să se îndeplinească obiectivele de politică publică, cum ar fi asigurarea de locuințe disponibile și la prețuri accesibile și protejarea centrelor urbane, în special în contextul deteriorării condițiilor economice din Europa.
Serviciile de închiriere de locuințe pe termen scurt prin intermediul platformelor și impactul lor nu trebuie să submineze gradul ridicat de acceptare a turismului în regiunile și orașele Europei și să afecteze calitatea vieții cartierelor;
Schimbul de date 23. susține, prin urmare, că, respectând normele de protecție a datelor, cerințele obligatorii privind schimbul de informații pentru platformele de pe piața locuințelor pe termen scurt sunt coercitive, deoarece un astfel de acces la informații este esențial pentru autorități pentru a asigura disponibilitatea locuințelor la prețuri accesibile;
24. este preocupat de dificultatea pe care o întâmpină platformele în a face schimb de informații critice cu autoritățile publice, deși au existat indicii ale unei mai mari disponibilități care poate ajuta organismele administrative locale și regionale să ia decizii politice în cunoștință de cauză și să simplifice punerea în aplicare și înțelegerea standardelor locale;
(3) (4) (5)
https://transport.ec.europa.eu/transport-themes/mobility-strategy_en https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498